MK «Bratholm I»

MK «Bratholm I» M-172-HØ, var et norsk fiskefartøy.

«Bratholm I» gikk fra Herøy den 13. november 1940 til Island.  Der ble den en av fiskebåtene som ble brukt som forsyningsfartøy til de britiske basene på Island før den ble overført til Shetlandsgjengen og brukt til å transportere agenter og medlemmer av Kompani Linge mellom Shetland og Norge under andre verdenskrig.

Båten var eid av partrederiet Alfred Remøy, Petter Sævik og Arthur Sævik  på Remøy i Herøy kommune.

Fartøyet ble utlånt fra Shetlandsgjengen til SOE for å frakte deltagerne i Operasjon Martin (Red) til Troms. Den 23. mars 1943 gikk «Bratholm I» fra Shetland med Sverre Kverhellen som skipper. Om bord var tre soldater fra Kompani Linge. Mens fartøyet lå i Toftefjorden ved Rebbenesøya i Troms ble fartøyet angrepet av den tyske Räumboote R56. Under skuddvekslingen ble Per Blindheim drept. Mannskapet antente lunte til 6-7 tonn TNT mens de rodde vekk med robåt.    Eksplosjonen spredte vrakrester fra Bratholm over hele fjorden. Mannskapet ble tatt til fange og senere henrettet. En offiser, fenrik Jan Baalsrud, unnslapp og rømte.

Mannskap fra Shetlandsgjengen 

 Sverre Kverhellen
 Bjørn Normann Bolstad
 Magnus Johan Kvalvik
 Sjur Ludvigsen Trovaag
 Harald Peter Ratvik
 Alfred Vik
 Erik Reichelt - kjentmann
 Frithjof M. Haugland

Kompani Linge-personell
 Sigurd Eskeland 
 Jan Baalsrud
 Per Blindheim
 Gabriel Salvesen

 Minnesmerker  
I 1991 ble det avduket et minnemonument om de falne fra Bratholm ved Universitetet i Tromsø.

Referanser

Erling Jensen, Per Ratvik, Ragnar Ulstein: Kompani Linge Annet bind Oslo: 1948
Fortegnelse over merkepliktige norske fiskefarkoster 1940, nærmere bestemt Møre og Romsdal , side 304

Litteratur

Eksterne lenker
 Boats escaping from Norway - WW II 
 Biografi Sverre Kverhellen
 Raumboot 56
 Sannheten om Jan Baalsrud og Operasjon "Martin" . iTromsø (1. september 2012)
 Nordsjøfarten - Minnesmerke i Troms. Fylkesarkivet i Sogn og Fjordane

Kategori:Andre verdenskrig
Kategori:Englandsfarten 1940–1945
Kategori:Shetland
Kategori:Fiskefartøy
Kategori:Herøys historie (Møre og Romsdal)
Kategori:Krigsforlis
Kategori:Skip fra 1937
Kategori:Skip sluttseilt 1943
Kategori:Artikler i sjøfart-prosjektet